አባይን በፍትሃዊነት የመጠቀም  አቋም አጠናክረን እንቀላለን – አቶ ሬድዋን ሁሴን
 ኢትዮጵያ በአባይ ወንዝ ፍትሃዊ የውሃ አጠቃቀም ላይ ያላትን አቋም አጠናክራ ትቀጥላለች አሉ የመንግስት ኮሚኒኬሽን ጉዳዮች ጽህፈት ቤት ሀላፊ ሚኒስትር አቶ ሬድዋን ሁሴን። ሚኒስትሩ ዛሬ በህዝብ ተወካዮች ምክር ቤት የባህል፣ ቱሪዝም እና መገናኛ ብዙሃን ጉዳዮች ቋሚ ኮሚቴ የጽህፈት ቤታቸውን የ11 ወራት ሪፖርት ሲያቀርቡ ነው ይህን ያሉትበግብጽ በኩል በተለያዩ ጊዜያት የህዳሴ ግድቡን አስመልክቶ በሚሰሙ የተለያዩ ድምጾች መንግስት ምላሾችን በመስጠት ጊዜ እንደማያጠፋ በሪፖርታቸው አካተዋል። የህዳሴ ግድቡን ስራ ማፋጠንና ዲፕሎማሲያዊ ግንኙነቶችን በማጠናከር የኢትዮጵያን ግልጽ አቋም ማስረዳት ላይ ያተኮረ አቅጣጫ መያዙንም አብራርተዋልበሪፖርታቸው ህጉን አክብረው ልማቱን በማገዝ ላይ የሚገኙ የኤሌክትሮኒክስና የህትመት ሚዲያዎችን በሚፈለገው መልኩ ድጋፍ ለማድረግ የተለያዩ ተግባራት መከናወናቸውን አንስተዋል። እንደ ፋና ብሮድካስቲንግ ዘገባ ከዚህ በተቃራኒ የሚጓዙ አንዳንድ የህትመት ሚዲያዎች ምንም እንኳን በህግ የሚያስጠይቅ ስራ እየሰሩ ቢሆንም ከድርጊታቸው እንዲታቀቡ ትምህርት እየተሰጠ መሆኑን ነው ያመለከቱት።